ผมโดนหนูกัดที่เท้าเมื่อวันที่24ธันวาคมปี2564ประมาณตอนค่ำเลือดออกนิดหน่อยครับแต่ไปฉีดวัคซีนกระตุ้นพิษสุนัขบ้าช้าคือไปฉีดกระตุ้นฉีดกระตุ้นวันที่28และ31ธันวาคมปี2564และวันนี้ผมจะจับแมวจรจัดในหมู่บ้านไปทำหมันเนื่องจากแถวบ้านแมวจรจัดออกลูกมาเยอะแต่โดนแมวข่วนบริเวณแขนประมาณตอนเที่ยงเป็นรอยแผลทางยาวเลือดออกแต่ไม่ลึกครับผมเคยฉีดวัคซีนพิษสุนัขบ้าครบ4เข็มเมื่อวันที่17ธันวาคมปี2562ฉีดกระตุ้นรอบแรกต้นเดือนมีนาคมปี2563 ( 1เข็ม)ฉีดกระตุ้นรอบที่สองปลายเดือนเมษายนปี2563 (1เข็ม)ฉีดกระตุ้นรอบที่สามกลางเดือนกันยายนปี2563 (2เข็ม)ฉีดกระตุ้นรอบที่สี่กลางเดือนตุลาคมปี2563 (2เข็ม)ฉีดกระตุ้นรอบที่ห้าเมื่อวันที่3และ6ธันวาคมปี2563 (2เข็ม)(ครั้งล่าสุด)ฉีดกระตุ้นรอบที่หกเมื่อวันที่28และ31ธันวาคมปี2564 (2เข็ม)กรณีโดนหนูกัดผมไปฉีดกระตุ้นช้าภูมิคุ้มกันของผมจะสามารถกันโรคพิษสุนัขบ้าทันไหมครับ(ภูมิคุ้มกันจะอยู่ได้นานไหมครับหลังฉีดกระตุ้นรอบที่หกครั้งล่าสุด)กรณีโดนแมวข่วนวันนี้ผมต้องไปฉีดกระตุ้นอีกไหมครับ(และถ้าโดนสัตว์กัดข่วนเลียต้องฉีดกระตุ้นพิษสุนัขบ้าเหมือนเดิมมั้ยครับ)
สวัสดีค่ะโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน การกระตุ้นวัคซีนนั้นจริงๆแล้วไม่ต้องกระตุ้นทุกปี หรือกระตุ้นบ่อยๆ คือถ้ากระตุ้นติดต่อกันมาหลายๆเข็มเช่น 2 เข็มขึ้นไปแล้ว ส่วนใหญ่ภูมิคุ้มกันจะคงอยู่ในระดับสูงได้ 1-2 ปี โดยไม่ต้องฉีดซ้ำอีกและยิ่งถ้าเข็มล่าสุดเพิ่งได้มาตอน 31 ธค 64 แล้วตอนนี้ผ่านมาเพียงประมาณ 1 สัปดาห์ ถูกข่วนหรือกัดซ้ำ น่าจะยังไม่ต้องฉีดกระตุ้นแต่อย่างใด ถ้าสังเกตอาการแมวได้ ให้สังเกตอาการแมว ถ้าแมวยังสบายดีอยู่เกิน 10 วันหลังจากนี้ ก็แสดงว่าแมวไม่น่าจะมีเชื้อโรคพิษสุนัขบ้า ตัวเราก็ไม่ต้องทำอะไรเพิ่มเติมค่ะ